钦定古今图书集成/理学汇编/学行典/第265卷 > 陆龟蒙
## 钦定古今图书集成/理学汇编/学行典/第265卷 > 陆龟蒙

按《唐书隐逸传》：“陆龟蒙，字鲁望，元方七世孙也。父宾
虞，以文历侍御史。龟蒙少高放，通《六经》大义，尤明《春
秋》。举进士，一不中，往从湖州刺史张抟游。抟历湖、苏
二州，辟以自佐。尝至饶州，三日无所诣，刺史蔡京率官属就见之，龟蒙不乐，拂衣去。居松江甫里，多所论
撰，虽幽忧疾痛，赀无十日计，不少辍也。文成窜槁箧”
中，或历年不省，为好事者盗去，得书熟诵乃录，仇比
勤勤，朱黄不去手。所藏虽少，其精皆可传借人书。篇
帙坏舛，必为辑褫刊正。乐闻人学，讲论不倦。有田数
百亩，屋三十楹。田苦下雨，潦则与江通，故常苦饥，身
畚锸茠刺无休时。或讥其劳，答曰：“尧舜霉瘠，禹胼𦙆，
彼圣人也，吾一褐衣，敢不勤乎？”嗜茶，置园顾渚山下，
岁取租茶，自判品第。张又新为《水说》七种，其二“慧山
泉，三虎丘井”，六松江人助其好者，虽百里为致之。初
病酒，再期乃已。其后客至，絜壶置杯，不复饮。不喜与
流俗交，虽造门不肯见。不乘马升舟，设蓬席赍束书
茶灶、笔床、钓具往来，时谓“江湖散人”，或号天随子、甫
里先生，自比涪翁、渔“父、江上丈人”，后以高士召不至。
李蔚、卢携素与善，及当国，召拜左拾遗，诏方下，龟蒙
卒。光化中，韦庄表龟蒙及孟郊等十人皆赠右补阙。
陆氏在姑苏，其门有巨石。远祖绩尝事吴为郁林大
守，罢归无装，舟轻不可越海，取石为重，人称其廉，号
“郁林石”，世保其居云。